Kokimbo regionas

Kokimbo regionas () – vienas iš 15 Čilės regionų, esantis šiauriau centrinės Čilės dalies (400 km į šiaurę nuo Santjago). Regiono sostinė – La Serena.
Kiti svarbūs miestai – jūrų uostas Kokimbas (Coquimbo) ir žemės ūkio centras Ovaljė (Ovalle).

Geografija 
Šiauriau yra Atakamos regionas, piečiau – Valparaiso regionas, rytuose – Argentina, vakaruose – Ramusis vandenynas.

Kokimbo regionas sudaro siauriausią Čilės dalį, jis yra vienas kalnuočiausių Čilės regionų. Kokimbo regione Andai yra arčiausiai vandenyno.
Regionas pasižymi tiek jūrinių, tiek kalnų organizmų rūšimis. Regiono pakrantėje yra apvelingo () zona, kuri labai padidina pakrantės vandenų biologinį produktyvumą.

Pietiniuose kalninguose Kokimbo regiono rajonuose auga reta, ant išnykimo ribos esanti palmė didžioji jubėja (Jubaea chilensis), kurios augavietes naikina miškų kirtimas plečiantis gyvenvietėms ir dirbamiems žemės plotams.

Elkio upės slėnyje yra nemažai observatorijų, nes regione atmosfera pasižymi skaidrumu. Slėnyje užtvenkus upę 600 m ilgio užtvanka susidarė apie 7 km ilgio tvenkinys.

Ekonomika 
Regione paplitęs turizmas. Turistus traukia ilgi paplūdimiai, daugelis kurių nukloti smulkiu baltu smėliu, ir rami jūra, malonus klimatas.

Be turizmo pagrindinis regiono verslas yra žemės ūkis ir žvejyba.

Čoapos provincijoje netoli Salamankos yra Los Pelambres vario kasykla, kurios ištekliai yra vieni didžiausių pasaulyje – apie 2100 milijonus tonų.

Administracinis suskirstymas 
Regionas turi 3 provincijas ir 15 komunų.

Stambiausi gyvenamieji punktai

Demografija 
2002 m. Nacionalinio statistikos instituto (INE) atlikto gyventojų surašymo duomenimis regiono gyventojų sudėtis tokia:

Nuorodos 

Čilės regionai